**NYILATKOZAT***nyereményjátékban való részvételhez és nyeremény átvételéhez*

Alulírott […] (születési helye és ideje: […].; anyja születési családi és utóneve: […]; lakcíme: […].; adóazonosító jele: […]; állampolgársága: magyar), mint **Nyilatkozatot tevő és egyben, mint Nyereményjáték nyertes**,

jelen okirat aláírásával egyidejűleg kifejezetten akként nyilatkozom, hogy önkéntes akaratelhatározásomból részt vettem a **Játékszín Terézkörúti Színház Nonprofit Közhasznú Korlátolt Felelősségű Társaság,** mint szervező (a továbbiakban: „**Szervező**”)által szervezett, a „**Naptárlányok**” című, újonnan bemutatásra kerülő darabbal összefüggő nyereményjátékban (a továbbiakban: „**Nyereményjáték**”).

Kijelentem, hogy a Nyereményjáték Szabályzatnak megfelelően, a Nyereményjátékban való részvétel céljából, a Szabályzatban jelzett határidőben egy napraforgó mezőt ábrázoló fényképfelvételt (a továbbiakban: Fényképfelvétel) elküldtem a sajto@jatekszin.hu e-mail címre. Kijelentem és szavatolok azért, hogy az általam a Nyereményjátékban való részvétel céljából beküldött Fényképfelvétel kizárólag napraforgó mezőt ábrázol, azon személyek, illetve beazonosításra alkalmas tárgyak nem szerepelnek.

Tudomásul veszem, hogy a nyeremény (páros belépőjegy a „Naptárlányok” című, újonnan bemutatásra kerülő előadás premier előtti, 2025. decemberében megrendezésre kerülő előadásra) átvételének feltétele jelen Nyilatkozat aláírása.

Jelen Nyilatkozat aláírásával egyidejűleg, felelősségem és beszámítási képességem teljes tudatában akként nyilatkozom és egyben szavatolok azért, hogy az általam beküldött Fényképfelvételt saját magam, saját eszközzel készítettem, azt nem máshonnan töltöttem le és nem más készítette, a Fényképfelvétel jogtiszta, azaz nem áll más személyt illető szerzői jogvédelem alatt, illetve a fényképfelvétel és annak hozzáférhetővé tétele/nyilvánosságra hozatala nem sérti más személy jogát vagy jogos érdekét.

Tudomásul veszem, hogy a Nyereményjátékra való jelentkezéssel feltétlenül és visszavonhatatlanul hozzájárultam ahhoz és ezen hozzájárulásomat jelen Nyilatkozat aláírásával is megerősítem, hogy az általam a Nyereményjátékba beküldött Fényképfelvételt a Szervező időbeli és térbeli korlátozás, mindennemű ellenszolgáltatás és ellenérték nélkül, szabadon felhasználhassa. Kijelentem, hogy a Fényképfelvétel Szervező általi felhasználásával kapcsolatban követeléssel sem most, sem utólag nem lépek fel Szervezővel szemben.

Tudomásul veszem, hogy amennyiben a fenti nyilatkozatomról utóbb kiderülne, hogy annak tartalma nem felel meg valóságnak, úgy a Fényképfelvétel jogosulatlan felhasználása, továbbítása, nyilvánosságra hozatala/hozzáférhetővé tétele és a Fényképfelvétel feletti egyéb rendelkezéssel Szervező részére okozott károkkal, bírságokkal, egyéb jogcímen érvényesített követelésekkel szemben teljes anyagi felelősséggel tartozom.

Jelen Nyilatkozatot szabad akaratomból, minden befolyástól mentesen, cselekvőképességem és beszámítási képességem teljes tudatában teszem, a Nyilatkozat megtételekor nem álltam kényszer, fenyegetés hatása alatt, illetve nem voltam tévedésben.

Budapest, 2025. […]

………………………………………
[…]
Nyilatkozatot tevő, Nyereményjáték nyertes

Előttünk, mint tanúk előtt:

 Tanú1: Tanú2:

 Név: Név:

 Lakcím: Lakcím:

 Aláírás: Aláírás: